बलात्काराची ही घडणूक 25 डिसेंबराक रातीं घडिल्ली. विद्यार्थ्यांचो पंगड नाताळ मनोवपा खातीर जुवारीनगरच्यान टॅम्पो ट्रॅव्हलरान पणजे आयिल्लो. तातूंतल्या कांय जाणांनी सोरो पियेल्लो. पिडेस्त विद्यार्थिनीक बरें दिसनाशिल्लें म्हणून ते बशींत न्हिदल्लें. ताका एकलेच पळोवन लमाणीन तिचेर बलात्कार केलो. विद्यार्थ्यांच्या पंगडात पणजेच्या बायल पुलीस स्टेशनांत कागाळ केल्या उपरांत निरीक्षक संध्या गुप्तान लमाणी आड गुन्यांव नोंद करून ताका अटक केल्ली. पयलीं ताका पुलीस कादय उपरांत न्यायालयीन कादय दिल्ली. ताणे जामिना खातीर उत्तर गोंय जिल्हो आनी सत्र न्यायालयांत केल्लो अर्ज फाटीं घेतलो. ताचे आड 110 पानांचें आरोपपत्र सादर केलां आनी 25 साक्षिदारांची साक्ष दिवपाक नोंद केल्या.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 